cyanic-selkie/wikianc huggingface dataset:
Valéry Giscard d'Estaing
Valéry Giscard d'Estaing (útspr.: [valeˈʁi ʒisˈkaːʁ dɛsˈtɛ̃], likernôch "va-lee- chy zjys- kaach des- tê "; folút: Valéry Marie René Georges Giscard d'Estaing; Koblenz, 2 febrewaris 1926 – Authon, 2 desimber 2020) wie in Frânsk konservatyf politikus dy't fan 1974 oant 1981 tsjinne as presidint fan Frankryk en ex officio ko-prins fan Andorra. Hy wie in aristokraat dy't yn 'e Twadde Wrâldoarloch by it ferset west hie en letter yn it Frânske Leger tsjinne hie. Foar syn presidintskip wied er twaris minister fan Ekonomyske Saken en Finânsjes. It regear fan Giscard d'Estaing as presidint waard karakterisearre troch in modernisearring fan it lân en liberalisearring fan wetjouwing oangeande sosjale kwestjes as skieding en abortus. Nei syn presidintskip wied er û.m. belutsen by it opstellen fan 'e yn 2005 fuortstimde Jeropeeske Grûnwet. Giscard d'Estaing kaam yn 2020 te ferstjerren oan COVID-19.
Presidintskip
Yn Afrika stipe Giscard d'Estaing eardere koloanjes fan Frankryk dy't net tefolle opsprieken tsjin 'e âlde koloniale oerhearsker, lykas Senegal, Ivoarkust, Gabon en Kameroen, ek al wiene dat foar it meastepart diktatueren. Yn 1977 sette er by Operaasje Lamantin om 'e nocht Frânske strieljagers yn om Mauretaanje te helpen de frijheidsstriders fan Polisario yn 'e Westlike Sahara te ferslaan. Yn 'e Sintraal-Afrikaanske Republyk stipe Giscard d'Estaing yn 't earstoan it rezjym fan Jean-Bédel Bokassa, mar neigeraden dat dyselde almar fierder paadbjuster rekke, distansjearre Giscard d'Estaing himsels fan him. Yn 1979 sette er by Operaasje Caban sels Frânske troepen yn om Bokassa, dy't himsels ûnderwilens ta keizer kroane hie, ûnder fuotten te heljen. Hy holp de eardere presidint David Dacko wer oan 'e macht, wat in kontroversjele set wie om't Dacko in neef fan Bokassa wie, en teffens de reden dat Bokassa oan 'e macht komme kinnen hie. De ûnrêst yn it lân hold neitiid oan oant Dacko yn 1981 by in steatsgreep ôfset waard.
Priveelibben
Giscard d'Estaing troude op 17 desimber 1952 mei de aadlike Anne-Aymone Sauvage de Brantes. Mei har hied er fjouwer bern, ûnder wa de sakeman Henri en de politikus Louis. Syn gesin wenne ûnder syn presidintskip net yn Élysée, en de media diene ferslach fan ferskate bûtenechtlike relaasjes dy't Giscard d'Estaing mei mêtresses ûnderholden hawwe soe. Yn 1974 skreau de foaroansteande Frânske krante Le Monde dat Giscard d'Estaing, as er nei in minneresse gie, de gewoante hie om in fersegele kefert efter te litten wêryn't stie wêr't er te berikken wie as der in needgefal wie.
Sunset Boulevard
De eastlike útein fan Sunset Boulevard is in ôfslach fan Figueroa Street, yn 'e Los Anzjelynske binnenstêd, hoewol't de strjitte histoarysk noch fierder yn eastlike rjochting trochrûn, oant Alameda Street, deunby it Union Station-treinstasjon. Tsjintwurdich rint Sunset Boulevard fan Figueroa Street earst ferskate kilometers nei it noardwesten, nei de ferneamde wyk Hollywood, dêr't er yn in rjochte line dwers trochhinne rint nei it westen ta, om dêrnei ôf te bûgen nei it súdwesten en dan op 'e oseaan ta te meänderjen.
Ear't er Hollywood berikt, rint Sunset Boulevard ek troch of bylâns de wiken Echo Park, Silver Lake en Los Feliz. Oare kant Hollywood rint de strjitte troch de selsstannige stêden West Hollywood en Beverly Hills, en dan troch Holmby Hills en Bel-Air, dat wer wiken fan Los Angeles binne. Yn Bel-Air foarmet Sunset Boulevard de noardgrins fan 'e Westwood-kampus fan 'e Universiteit fan Kalifornje, Los Angeles (UCLA). De strjitte ferfolget syn wei dêrnei troch de Los Anzjelynske wiken Brentwood en Pacific Palisades. Dêr komt er út op in krúspunt fan 'e Pacific Coast Highway, dat in trochgeande autosnelwei is dy't op dat punt ôfbûcht nei it westen ta en dêrby de Kalifornyske kust fan 'e Stille Oseaan folget.
John Morgan (skilder)
Wurkpaad
Hy stoar yn Hastings, East Sussex.
De Poarten fan Sinnebuorren
It keunstwurk bestiet út trije blauwe, giele en reade 'poarten'. De trije poarten waarden makke om Sinnebuorren nei de fernijing te ferbinen mei de Midstrjitte. Elke stege krige in eigen kleur as oriïntaasje. De foarm fan elke poarte is ôflaat fan de foarm fan de dakgevels. Boppedat wie it in werkenningspunt om parkearde auto's werom te finen. Op de pleatsing yn 1994 kaam in soad krityk. De reaksje fan de gemeente wie dat de poarten ek bedoeld wiene om de minsken oan it tinken te setten.
Those Dancing Days
thumb|250px|Those Dancing Days Those Dancing Days wie fan 2005 oant 2011 in Sweedske indie popband út Nacka.
San Diego (betsjuttingsside)
"San Diego" hat yn de Wikipedy ferskate betsjuttings:
Hidjaab
Yn syn ienfâldichste foarm is de hidjaab in stik frouljusklean dat sawol de holle as it boarst bedekt. De oantsjutting kin ferwize nei elts klaaiïngsstik fan islamityske froulju dat oan dy betingsten en oan in beskate mjitte fan sedigens foldocht. De hidjaab wurdt droegen troch in oansjenlik diel fan 'e islamityske froulju, ferspraat oer de hiele wrâld, as se de puberteit ûntgroeid binne en yn oanwêzichheid binne fan folwoeksen manlju dy't net ta har neiste famylje hearre. Neffens guon ynterpretaasjes is it ek foechsum om 'e hidjaab te dragen as der folwoeksen, net-islamityske froulju oanwêzich binne dy't net ta de neiste famylje hearre.
Inez Weski
Libben en wurk
Inez Weski studearre rjochten yn Rotterdam. Yn 1978 waard hja as advokaat beëdige; sûnt dat jier wurke se foar it yn 1976 troch har suster Miriam Weski oprjochte abbekatekantoar 'Weski Heinrici Advocaten' yn Rotterdam, dêr 't se har fan it begjin ôf oan talei op strafsaken. Sûnt dy tiid hearre hja ta de rûnte fan bekende strafrjochtabbekaten. Hja is geregeldwei oanwêzich yn de media om har miening te jaan oer saken dy't it strafrjocht oanbelangje en oer de troch har ûnderfûne misstannen by it Iepenbier Ministearje en de plysje.
Op 21 april 2023 waard Weski oanhâlden om 't it Iepenbier Ministearje har fertinkt fan it trochspyljen fan berjochten fan en nei har kliïnt Ridouan Taghi. De fertinking tsjin Weski is basearre op lêsber makke berjochteferkear dat sûnt de arrestaasje fan har kliïnt Taghi yn 2019 yn Dubai ferstjoerd is fia SkyECC, in fersleutele berjochteapp dy't in soad brûkers yn it kriminele sirkwy hat.
Tante Leen
Karrière
Fan 1960 ôf hie Tante Leen tegearre mei har twadde man (har earste man kaam yn de Twadde Wrâldoarloch om by in bombardemint) 'Ome' Bram Jansen in eigen kafee oan de Nieuwendijk 103, dêr't se alle dagen optrede. Yn 1947 krigen se in soan, Freddie. Yn 1968 waard se útnûge om Nederlân te fertsjintwurdigjen op it Eurofyzjesjongfestival, mar dy sloech se ôf. Tante Leen wie ek in grut supporter fan AFC Ajax. Sy brocht ferskate platen út dy't se opdroech oan de club, lykas Ajax Hup Hup Hup, Ajax en Ajax is niet dood!, in duet mei Johnny Jordaan.
The Lord of the Rings: The Fellowship of the Ring
Film
Elrond fertelt Gandalf dat de Iene Ring net yn Rivendell bliuwe kin, om't er net de folsleine macht fan Sauron wjerstean kin. Hy beleit in ried fan elven, minsken en dwergen om te besluten wat der mei it nuodlike ding barre moat. Dy gearkomste binne Gandalf en Frodo by oanwêzich, krekt as Legolas Grienblêd, de soan fan kening Thranduil fan 'e boskelven fan it noardlike Brimsterwâld, Gimli soan fan Glóin, in dwerch út 'e Ienlike Berch, en Boromir fan Gondor, in ridder út in fier lân dy't kommen is nei oanlieding fan in profesij oer in healmling. As Boromir ûnder de gearkomste botst mei Stapper, makket Legolas bekend dat Stapper eins nimmens oars is as Aragorn soan fan Arathorn, de lêste erfgenamt fan Isildur en dêrmei de rjochtmjittige kening fan Gondor.
Nei't it oansleine selskip út Moarje wei yn it deiljocht oan 'e eastkant fan 'e Diisbergen kommen is, nimt Aragorn de lieding oer. Hy bringt de oaren nei it wâld fan Lothlórien, dêr't noch hege elven wenje ûnder it regear fan keninginne Galadriel en har gemaal Celeborn de Wize. Nachts wurdt Frodo wekker en folget Galadriel nei in springboarne dêr't se him hjit om yn it wetter sjen, dat de Spegel fan Galadriel hjit. Frodo kriget in fizioen fan syn freonen as finzenen fan Sauron en de oarken, en it Goa alhiel ferrinnewearre ûnder in besetting. Galadriel fertelt him dat er de takomst sjoen hat dy't komme sil as er net yn syn opset slagget om 'e Iene Ring te ferneatigjen. Se warskôget him ek dat ien fan syn selskipslju besykje sil en nim him de ring ôf. Frodo biedt har út frije wil de ring oan, en Galadriel moat in grutte oanstriid ûnderdrukke om dy fan him oan te nimmen. Se wit lykwols dat Midierde dan ynstee fan in ôfgryslike hear in skriklike keninginne krije sil, wat fierhinne op itselde delkomt. Uteinlik oerwint se harsels en trochstiet de proef dy't Frodo har sûnder euvelmoed ûndergean litten hat, en beslút dat se "ferdizenje sil en nei it Westen gean en Galadriel bliuwe."
Yn 'e tuskentiid hat Saruman yn Isengard in leger fan Uruk-hai skepen, wêrfan't er in karkloft ûnder lieding fan Lurtz útstjoert om it Selskip fan 'e Ring op te spoaren, de hobbits by him te bringen en de oaren te deadzjen. Ut Lothlórien wei sakje de leden fan it selskip yn boatsjes nei it easten de rivier de Limjacht ôf, dy't útkomt yn 'e gruttere Anduyn. Fan dy gearfloeiïng ôf farre se súdoan, foarby de Argonath: de reuseftige stânbylden fan oerâlde keningen (foarâlden fan Aragorn) dy't yn 'e dagen fan alearen troch de minsken fan Númenor yn 'e rotsen úthoud wurden binne. Ear't se by de grutte wetterfal Rauros komme, lizze se oan 'e westigge te Parth Galen yn 'e wyldernis oan. It is Aragorn syn bedoeling om by nacht oer te farren nei de eastigge, dêr't de oarken it foar it sizzen hawwe, en dan troch de rotsheuvels fan 'e Emyn Muil en de moerassen fan 'e Deademanssompen fierder te tsjen dat út nei Mordor.
Prizen
The Lord of the Rings: The Fellowship of the Rings waard yn 2002 nominearre foar 13 Oscars, ûnder mear yn 'e kategoryen foar bêste film, bêste regisseur (Peter Jackson), bêste byrol fan in akteur (sir Ian McKellen), bêste adaptearre senario (Jackson, Fran Walsh en Philippa Boyens), bêste filmmontaazje (John Gilbert), bêste artdirection (Grant Major en Dan Hennah), bêste kostúmûntwerp (Ngila Dickson en Richard Taylor), bêste orizjinele liet (May It Be fan Enya, Nicky Ryan en Roma Ryan) en bêste lûdsmixing (Christopher Boyes, Michael Semanick, Gethin Creagh en Hammond Peek). De film wûn 4 Oscars, foar bêste kamerarezjy (Andrew Lesnie), bêste orizjinele filmmuzyk (Howard Shore), bêste fisazjy (Peter Owen en Richard Taylor) en bêste fisuele effekten (Jim Rygiel, Randall William Cook, Richard Taylor en Mark Stetson).
Bindi Irwin
Tillefyzje- en filmkarriêre
Nei de dea fan har heit waard de produksje fan Bindi the Jungle Girl in skoft stillein, foar't yn juny 2007 de earste ôflevering útstjoerd waard. Ta gelegenheid dêrfan presintearre Irwin op 'e Amerikaanske tillefyzje in special oer har heit, mei as titel My Daddy the Crocodile Hunter. Yn 2008 wûn Irwin de Logie Award yn 'e kategory populêrste nije froulike talint. Datselde jiers wûn se mei njoggen jier as jongste persoan ea ek in Amerikaanske Emmy Award yn 'e kategory treflike artyst yn in bernesearje.
Maeike Sijtsma
Libben en karriêre
Sijtsma waard yn 1983 yn Fryslân berne en begûn al jong mei sjongen. Mei Femke Hoeksma en Sanne Hoeksma siet se sûnt 1995 op in bernekoar, en trijeresom wûnen se yn 2002 ûnder de namme Flat Out! mei it liet Fûgelfrij op it Frysk songfestival Liet sawol de priis fan 'e faksjuery as de publykspriis.
Fleantúchmemmeskip
Under de Twadde Wrâldoarloch boude de Amerikaanske Marine fleantúchmemmeskippen fan 'e Curtiss-klasse, folge troch guon fan 'e Currituck-klasse. Dy lêsten wiene 14.000 ton grut en beane romte oan 25 wetterfleantugen. Fuort nei ôfrin fan 'e Twadde Wrâldoarloch kamen by de Amerikaanske Marine de lêste fleantúchmemmeskippen, fan 'e Barnegat-klasse, yn 'e feart. Dy waarden brûkt oant omtrint 1954 de ynset fan wetterfleantugen yn oarlochssitewaasjes folslein efter de tiid rekke wie en dêrom ek de fleantúchmemmeskippen ôftanke waarden.
Benton County (Washington)
De county waard op 8 maart 1905 stifte en foarme út Yakima County en Klickitat County.
Marije-katedraal (Minsk)
Skiednis
Yn 1951 lieten de autoriteiten de twa klokketuorren ôfbrekke en de haadgevel ferbouwe. De eardere tsjerke waard oerdroegen oan de Spartak Sportferiening, dy't de tsjerke oant yn it begjin fan de jierren 1990 brûkte. De tsjerke waard yn 1993 werom jûn oan de Roomsk-Katolike Tsjerke en yn 1997 op 'e nij ynwijd. De restauraasje fan de jierren 1990-2000 brocht de katedraal wer hielendal werom yn it oarspronklike oansjen.
Ludovico Ariosto
Libben en wurk
Ariosto waard berne yn Reggio Emilia, wêr't syn heit, Niccolò Ariosto, kommandant fan de sitadel wie. Hy wie de âldste fan tsien bern en waard sjoen as takomstich patriarch fan syn famylje. Fan berns ôf ynteressearre Ludovico him foar poëzy, mar hy moast fan syn heit rjochten studearje. Nei fiif jier rjochtenstúdzje mocht er dochs klassike literatuer studearje by Gregorio da Spoleto. Ariosto's stúdzje fan de Grykske en Latynske literatuer waard lykwols ôfbrutsen, mei't Spoleto nei Frankryk ferhuze om dêr de ûnderwizer fan Francesco Sforza te wurden. Net lang dêrnei ferstoar Ariosto's heit, wêrtroch't Ludovico Ariosto dwongen waard syn literêr wurk oan 'e kant te skowen en te soargjen foar syn famylje. Dochs slagge hy deryn in stik as wat prozakomeedzjes en lyryske stikken te skriuwen. Inkelde dêrfan foelen op by kardinaal Ippolito d'Este. De jonge poëet geniete no fan syn patronaazje en krige in plakje yn de húshâlding fan de kardinaal. d'Este jûch Ariosto lykwols net al te bêste beleannings foar syn ynspannings en Ariosto sei letter dat hy de tiid dy't hy by de kardinaal sliten hie betreure. De kardinaal gong yn 1518 nei Hongarije en winske dat Ariosto meigean soe. De poëet kaam der ûnderút troch te sizzen dat syn sûnens minder waard, dat er it net oan tiid hie fanwege syn stúdzje, en dat er syn mem fersoargje moast. Ariosto en d'Este rekken dêrtroch yn in ûnhuere diskusje, en ynienen waard Ariosto ûntslein.
Whitstran (Washington)
It begjin fan it doarp wie doe yn 1907 doe in ûntjouwer út Seattle, Charles Jorgen Smith, in stik lân kocht. It buorskip wat der ûntstie waard earst Valley Heights neamd en letter ek wol Swede Settlement om it tal Skandinaavjers dy lân kochten yn 'e omkriten. It spoar kaam hjir yn 1911 en it plattegrûn waard ûntwurpen troch Mary Biggam. Yn 1916 waard de earste winkel boud. Nei 1919 waard de namme fan it doarp feroare yn Whitstran.
Deimêd
In deimêd, mêd of deimt is in eardere Fryske en Grinslânske flaktemjitte. In deimt stie foar it hoemannichte lân, ornaris healân, dy't ien meaner op ien dei haaie koe mei de seine.
From Russia with Love (film)
Untfangst
Fan 'e filmkritisy krige From Russia with Love oer it algemien positive resinsjes. Ferskate kontemporêne resinsinten, dy't it trouwens wol in goede film fûnen, murken dêrby op dat From Russia with Love tige ûnreälistysk is, in parody suver net wanlyk. Sa hie Penelope Gilliatt it yn The Observer oer "selsspottende flamboyânse" wylst Bosley Crowther yn The New York Times skreau dat it in "fiktive oerdriuwing op swide skaal" wie, "troch en troch ûnlogysk en ûnwierskynlik". Opfallend genôch beskôge Danny Peary, dy't From Russia with Love yn 1986 beskreau foar syn boek Guide for the Film Fanatic, de film krekt as "in treflike, ferrassend drege en reälistyske James Bond-film" dy't neffens him "ferfrissend frij is fan 'e gimmicks dy't lettere Bond-films karakterisearje soene […]"
De foaroansteande Amerikaanske 21e-iuwske filmkritikus James Berardinelli joech yn in resinsje út 2008 oan dat From Russia with Love syn favorite Bond-film is. Hy skreau: "Inkeld [dizze film] komt foar dat er sels yn it cartooneske ryk fan Goldfinger en de dêropfolgjende dielen glidet, wylst er ús dochs de wenstige Bond-formule biedt (aksje, gadgets, froulju, auto's, ensfh.)." Yn 2006 parte IGN oan From Russia with Love it twadde plak ta op in ranglist fan 'e bêste Bond-films, nei Goldfinger, wylst Entertainment Weekly de film datselde jiers it njoggende plak taparte op in selde ranglist. Sinclair McKay, dy't yn 2008 it boek The Man with the Golden Touch publisearre, wêryn't er djipdollend yngiet op it Bond-fenomeen, skreau oer From Russia with Love: "Ik wit dat it ketterij is om soks te sizzen, en dat guon fans From Russia with Love as de Hillige Graal fan Bond beskôgje, mar lit my pynlike earlik wêze: stikken fan dy film binne alderferskuorrendste saai."
Fûad I fan Egypte
Regear
Under de Egyptyske grûnwet fan 1923 hie Fûad as kening grutte politike macht. Sa makke er gauris gebrûk fan syn rjocht om it parlemint te ûntbinen; ûnder syn regear siet gjin inkeld parlemint de folle termyn fan fjouwer jier út. Ek regearings waarden oansteld en nei hûs ta stjoerd sa't it him beleave. Yn 1930 besocht Fûad syn macht noch te fergrutsjen troch de grûnwet bûten wurking te stellen en in nije grûnwet yn te fieren dy't oan it parlemint inkeld in advisearjende rol tatocht. Grutskalige ûnfrede ûnder de befolking twong him om 'e grûnwet fan 1923 yn 1935 op 'e nij yn te fieren.
Priveelibben
Nei't Fûad yn 1917 op 'e Egyptyske troan kommen wie, moast er foar in erfgenamt soargje, en sadwaande wertroude er op 24 maaie 1919 yn it Bûstanpaleis yn Kaïro mei Nazli Sabri (1894-1978), de dochter fan minister fan Lânbou en gûverneur fan Kaïro Abdoer Rahym Pasja Sabri en dy syn frou Tâfika Chanûm Sjaryf. Nazli wie oan har memmekant ek in pakesizzer fan generaal-majoar, minister fan Bûtenlânske Saken en premier Mohammed Sjaryf Pasja, en in oerpakesizzer fan Sûleiman Pasja al-Faransawi, in Frânsk ofsier út it leger fan Napoleon dy't him bekeard hie ta de islaam en neitiid ferantwurdlik wie foar de modernisearring fan it Egyptyske leger. Fûad en Nazli krigen ien soan, de lettere kening Farûk (1920-1965), en fjouwer dochters: Fâzia (1921-2013), dy't keninginne-gemalinne fan Perzje waard, Faiza (1923-1994), Faika (1926-1983) en Fatia (1930-1976).
Lutherske Tsjerke (Grins)
De Lutherske tsjerke is de tsjerke fan de Evangelysk-Lutherske gemeente yn Grins. Fan alle skûltsjerken dy't de stêd ea ryk wie, bleau de Lutherske tsjerke as iennige oer. De tsjerke hat de status fan ryksmonumint.
Marinestasjon Pearl Harbor
It Marinestasjon Pearl Harbor (Ingelsk: Naval Station Pearl Harbor) wie in militêre basis fan 'e Amerikaanske Marine oan 'e súdlike kust fan it eilân Oähû yn 'e Amerikaanske steat Hawaï. De basis omfieme it grutste part fan 'e lagune Pearl Harbor, en lei deun bewesten de Hawaïaanske haadstêd Honolulu. It Marinestasjon Pearl Harbor waard op papier yn 1899 stifte, hoewol't it yn 'e praktyk pas jierren letter yn gebrûk nommen waard. It rekke wrâldbekend troch de Japanske Oanfal op Pearl Harbor, wêrby't op 7 desimber 1941 troch in ferrassingsbombardemint in grut part fan 'e Amerikaanske Pasifyske Float útskeakele waard, wat de Feriene Steaten by de Twadde Wrâldoarloch beloek. Yn 2010 gie it Marinestasjon Pearl Harbor mei de oanbuorjende Loftmachtbasis Hickam op yn 'e Mienskiplike Basis Pearl Harbor-Hickam.
Amerikaanske Marine
Njoggentjinde iuw
Fan dy tiid ôf fêstige de Amerikaanske Marine him as in wichtige macht op 'e wrâldseeën, dy't bgl. yn 1853 it isolemint fan Japan trochbriek doe't in eskader ûnder lieding fan kommandeur Matthew Perry de Baai fan Edo ynfear, wat yn 1854 resultearre yn 'e Konvinsje fan Kanagawa.
Twadde Wrâldoarloch
De Japanners hiene harren oanfal konsintrearre op 'e slachskippen, dy't yn 1941 noch altyd beskôge waarden as de skippen wêrmei't oarloggen op see wûn of ferlern waarden. De trije fleandekskippen dy't yn Pearl Harbor stasjonearre wiene, de USS Lexington, de USS Enterprise en de USS Saratoga, wiene op it stuit fan it bombardemint lykwols net yn 'e lagune fan Pearl Harbor oanwêzich om't se op patrûlje of training wiene. Dat soarge derfoar dat de Amerikaanske Marine him yn 'e Twadde Wrâldoarloch yn 'e Stille Oseaan mear ferlitte moast op 'e fleandekskippen. Doe bliek dat dy de wiere takomst fan 'e marine wiene. De fleandekskippen spilen bygelyks in rol fan krúsjaal belang yn 'e Slach by Midway, wêrmei't de Japanske opsmars yn 'e Stille Oseaan ta stilstân brocht waard.
Bizon (opperhaad)
Bizon (Odjibwe: Bizhiki of ferbastere ta Peezhickee; Ingelske oersetting: Buffalo of Chief Buffalo; Frânske oersetting: Le Bœuf; La Pointe (Wiskonsin), ±1759 – dêre, 7 septimber 1855) wie in opperhaad fan 'e Odjibwe (Ojibwe), ek wol Tsjippewa (Chippewa) neamd, in Yndiaansk folk út 'e krite fan 'e Grutte Marren fan Noard-Amearika. Hy stie ek wol bekend as Grutte Fernijer (Odjibwe: Gichi-weshkiin of ferbastere ta Kechewaishke; Ingelske oersetting Great Renewer), en wie de wichtichste lieder fan 'e Boppemarder Tsjippewa út 'e njoggentjinde iuw. Hast in heale iuw joech er lieding oan 'e La Pointe-troep fan 'e Boppemarder Tsjippewa. Mei troch Bizon syn ûnwifkjend ferset rûn it plan fan 'e Amerikaanske oerheid op 'e non om syn folk út har heitelân wei nei de westkant fan 'e Mississippy te deportearjen. Ynstee wist er de oprjochting fan ferskate Yndianereservaten te bewurkmasterjen dy't hjoed de dei noch besteane.
Jonkheid
Bizon waard omtrint 1759 berne yn La Pointe, op it eilân Madeline (Odjibwe: Mooningwanekaaning) yn 'e Boppemar, dat hjoed de dei ta de Amerikaanske steat Wiskonsin heart. La Pointe wie yn dy tiid in wichtich sintrum fan 'e pelshannel tusken de Odjibwe en de Frânsen. It feit dat Bizon ferskate nammen hie, wat net ûngebrûklik wie mank de Odjibwe, hat ûnder blanke histoarisy gauris ta betizing laat, temear om't der yn deselde tiid ek in opperhaad fan 'e St. Croix-troep fan 'e Boppemarder Tsjippewa wie dy't Bizon hiet, en in foaroansteand kriger fan 'e Plonderder-Tsjippewa dy't ek al de namme Bizon droech.
Bizon hearde ta de Hjerringslinerklan dy't mank de Boppemarder Tsjippewa in foaroansteand plak yn nommen hie sûnt de tiid fan syn pake, it opperhaad Kraaiefleis (Andaigweos of Aandegwiiyaas). By Bizon syn libben, wie de Hjerringslinerklan oanhâldend yn konflikt mei de Kraanfûgelklen, dy't úthold dat harren haadman it erflik opperhaad fan 'e La Pointe-troep wie. Yn 'e njoggentjinde iuw wie it lykwols Bizon, en net de Kraanfûgelhaadman Tagwagane, dy't as sadanich erkend waard.
Opperhaad
Sa't Fillmore tasein hie, arrivearren in jier letter, yn 1854, fertsjintwurdigers fan it Amerikaanske regear yn La Pointe om in nij ferdrach mei de Boppemarder Tsjippewa te sluten, dat bekend kaam te stean as it twadde Ferdrach fan La Pointe. De opperhaden fan 'e Odjibwe hiene leard fan harren ûnderfinings út 1837 en 1842, en besochten diskear it ferrin fan 'e ûnderhannelings safolle mooglik yn eigen hân te hâlden. Om't ûndúdlikheid yn 'e formulearring by de eardere ferdraggen in wichtich oanpart fan 'e lettere swierrichheden feroarsake hie, stie Bizon derop dat de iennichste tolk en fertaler syn skoansoan Benjamin Armstrong wêze soe, dy't er folslein fertroude. De opperhaden easken fierders de stifting fan reservaten foar de ûnderskate Yndianetroepen en it rjocht om ek neitiid op harren foarâlderlik lân bûten de reservaten te jeien, te fiskjen en yn it wyld groeiende planten te rispjen. Bizon wie tsjin dizze tiid te âld en swak om aktyf oan 'e ûnderhannelings diel te nimmen, mar efter de skermen hold er fia Armstrong en syn ûnderhearrige haadlju de toutsjes strak yn 'e hannen.
Tjeerd Sicco van Albada
Tjeerd Sicco van Albada (Akkrum, 14 oktober 1936) is in Nederlânske astronoom en emeritus professor yn de astronomy oan de Universiteit fan Grins.
Hymne (gedicht fan Edgar Allan Poe)
Ynhâld
Hymn hat de foarm fan in gebed oan 'e Faam Marije, wêryn't hja tanke wurdt foar it ferhearren fan 'e eardere gebedens fan 'e ik-persoan, en dêrnjonken oanroppen wurdt om soarch te dragen foar in blinkende takomst.
Fryske oersetting
De Fryske oersetting fan Hymn ferskynde yn 2008 ûnder de titel Hymne yn it tydskrift HJIR. De fertaling wie fan 'e hân fan Herman Peenstra.
Gieten
Geografy
Giten is fan oarsprong in iesdoarp en wurdt omfieme fan heide en bosk. It doarp leit oan de krusing fan de rykswegen N33 en N34, dy't oar it plak fan âlde midsiuwske paden rinne. Beide strjitwegen hearden ta de earsten fan Drinte, dy't yn de 19e iuw ferhurde waarden. Se wiene tige wichtich foar de ûntjouwing fan it gebiet.
Snowboarden op de Olympyske Winterspullen
Skiednis
It Snowboardenn stiet sûnt 1998 op it programma. Earst alline twa ûnderdielen de Halfpipe en de Reuzeslalom. Yn 2002 waarden it de Halfpipe en ParallelReuzeslalom yn 2006 kaam de Snowboard kross op it programma. Tidens de Spullen fan 2014 kamen der wer twa ûnderdielen by de Paralelslalom en it Slopstyle.
Seattle (betsjuttingsside)
"Seattle" hat yn de Wikipedy ferskate betsjuttings:
Untsliepeniskatedraal (Vitebsk)
Sovjettiid
Yn 1926 waard de katedraal ûnteigene en steatseigendom. By de útfiering fan it Ateïstyske Fiifjierrenplan waard de katedraal yn 1937 opblaasd en oant de ta grûn ôfbrutsen. Yn 1949 waard op it plak fan de katedraal in grutte wurkpleats fan in slypmasjinefabryk boud. It fabryk rekke yn it neigean en it leechsteande gebou waard yn de simmer fan 1998 ôfbrutsen.
Donskoj-kleaster
Weroplibbing
Yn 1991 waard it Donskoj-kleaster wer oerdroegen oan it patriargaat fan Moskou. De Grutte Katedraal waard op 18 augustus wer op 'e nij ynwijd. Deselde jûn waard de Lytse Katedraal troch in ynkringer yn 'e brân stutsen. By de restauraasjewurksumheden waarden opgravings útfierd, wêrby't op 19 febrewaris 1992 it grêf fan patriarch Tichon iepene waard, alhoewol't it oant dan ta noch altiten net wis wie oft it grêf dêr yndied wol lei. It omskot fan de patriarch waard dêrnei yn in sarkofaach lein en oerbrocht nei de Grutte Katedraal.
Donald Jones
Biografy
Jones wie in jiermannich troud mei Adèle Bloemendaal. Ut dit houlik waard yn 1963 akteur John Jones berne.
Hendrik de Sandra Veldtman
Libben en wurk
De Sandra Veldtman wie in warber lid fan de Grinzer loge L'Union Provinciale, in yn 1772 oprjochte frijmitselderslôzje. Der wurdt fan him sein dat de maçonnerike symbolyk him bot oanspruts. Soks docht bygelyks bliken út de plattegrûn fan it park fan de Fraeylemaborg dêr't ferskate maçonnike eleminten yn werom te kennen binne. (Under oaren leanen en in fiver dy't in passer en winkelheak mei in alsjend each, it symboal fan de frijmitselerij, foarmje.)
Grutte Priis Formule 1 fan Monako 2013
Utslaggen fan de Grutte Priis Formule 1 fan Monako 2013 yn Monte Carlo op 26 maaie. It wie de sechsde race fan 19 races fan de Formule 1 yn 2013. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer.
Gert-Jan Segers
Gert-Jan Segers (folút: Gert-Jan Maarten Segers; Lisse, 9 july 1969) is in Nederlânsk politikus en skriuwer, dy't fan 2000 oant 2007 as sindeling yn Egypte wurke. Neitiid wied er ferskate jierren direkteur fan 'e Mr. G. Groen van Prinsterer Stichting, it wittenskiplik ynstitút fan 'e KristenUny (KU). Yn 2012 waard Segers foar dy partij yn 'e Twadde Keamer keazen. Yn it neijier fan 2015 folge er Arie Slob op as foarsitter fan 'e KU-fraksje yn 'e Twadde Keamer, in funksje dy't er beklaaide oant mids jannewaris 2023.
Jonkheid en oplieding
Segers waard yn 1969 berne yn it Súdhollânske Lisse, mar hy groeide fierhinne op yn Ljouwert, dêr't syn heit, dy't predikant wie, yn 1977 in evangelisaasjepost oprjochte oan 'e Van Loonstrjitte. Syn âlden wiene de 'swiere kant' it neist, en rekkenen harsels ta de efterban fan 'e SGP. Segers trochrûn yn Ljouwert de middelbere skoalle oan it Kristlik Gymnasium, en studearre fan 1988 ôf politikology oan 'e Ryksuniversiteit Leien. Yn syn studintetiid wied er aktyf yn it bestjoer fan 'e Leiske grifformearde studinteferiening Panoplia, dy't oansletten is by de lanlike CSFR.
Grutte Priis Formule 1 fan Hongarije 2020
Utslaggen fan de Grutte Priis Formule 1 fan Hongarije 2020 yn Mogyoród op 19 july 2020. It wie de tredde race fan 17 races fan de Formule 1 yn 2020. Hy waard op de Hungaroring hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 306,6 kilometer.
De Tiidmasine
Ynhâld
De haadpersoan fan De Tiidmasine is in Ingelsk wittenskipper en útfiner dy't te Richmond wennet, yn it greefskip Surrey, en ienfâldichwei oantsjut wurdt as "de Tiidreizger". Der is in ramtferhaal wêrfan't de ferteller kunde hat oan 'e Tiidreizger. Hy fertelt hoe't er it foar de moade hie om ienris yn 'e wike mei in stikmannich oare freonen by de man gear te kommen om mei-inoar it jûnsmiel te brûken, en hoe't de Tiidreizger dêrby op in kear syn teory út 'e doeken die dat de tiid inkeld in fjirde diminsje is, dêr't men trochhinne reizgje kin. Hy fertelde dy jûns fierders dat er in masine boud hie om dat ek wier-wier te dwaan. In wike letter, doe't se allegear wer gearkommen wiene, hold de Tiidreizger út dat er ûnderwilens yndie in reis troch de tiid hinne makke hie, en sette er útein mei it fertellen fan wat er dêrby allegear belibbe hie. Op dat punt begjint it echte ferhaal, en wurdt de Tiidreizger de ferteller.
In Dream yn in Dream
In Dream yn in Dream, yn it oarspronklike Ingelsk: A Dream within a Dream, is in gedicht fan 'e hân fan 'e ferneamde Amerikaanske skriuwer, dichter, redakteur en literatuerkritikus Edgar Allan Poe (1809-1849). Yn dit gedicht, dat bestiet út 24 fersregels yn twa kûpletten, wurdt it ûnderskie tusken reäliteit en fantasij befrege. A Dream within a Dream is ien fan Poe syn bekendere gedichten, dat gauris adaptearre is, û.m. ta in film en ferskate lieten. It waard foar it earst publisearre yn maart 1849, yn it Bostonske tydskrift Flag of Our Union. De Fryske oersetting, fan Herman Peenstra, datearret út 2008.
Michail Bogdanovitsj Barclay de Tolly
Jonkheid en komôf
Barclay de Tolly, in lid fan 'e Skotske Clan Barclay, waard yn 1761 berne yn Pamūšis, dat doedestiden yn it hartochdom Koerlân lei (no yn noardwestlik Litouwen). Mei't syn algemien brûkte bertedei 27 desimber eins de datum fan syn doop yn 'e lutherske tsjerke te Žeimelis is, waard er nei alle gedachten eins in stikmannich dagen earder berne. Hoewol't syn doopnamme offisjeel 'Michael Andreas' wie, brûkte er letter almeast de Russyske foarm 'Michail Bogdanovitsj' ("Michael, soan fan Bogdan").
Iere militêre karriêre
Yn 'e Fjirde Koälysje-oarloch, tsjin it napoleontyske Frankryk, ûnderskate Barclay de Tolly him yn desimber 1806 yn 'e Slach by Pułtusk en rekke er op 7 febrewaris 1807 ferwûne yn 'e Slach by Eylau. Syn hâlden en dragen yn dat lêste treffen smiet him in promoasje ta luitenant-generaal op. Nei't er in hoart lins west hie om op te betterjen, kearde Barclay de Tolly yn 1808 yn aktive tsjinst werom om 'e Russyske operaasjes tsjin Sweden te lieden yn 'e Finske Oarloch.
Snowboarden op de Olympyske Winterspullen 2010
Cypress Mountain Resort
De Olympyske Akkomodaasjes yn it Cypress Mountain Resort waard oanlein yn 2007 en hie plak foar 8.000 taskôgers.
PKN-tsjerke Sint-Georgius (Suwâld)
Skiednis
thumb|left|De tsjerke yn de 19e iuw mei noch in healrûn koer De âldste dielen fan de tsjerke datearje nei alle gedachten noch út de 12e iuw en binne te finen yn it westlike diel. De oarspronklike romaanske tsjerke fan tufstien ferlear in soad fan it âlde oansjen.
It healrûne koer fan de tsjerke waard yn 1922 ôfbrutsen om plak te meitsjen foar in dwersskip.
Apollo (god)
Berte en iere jonkheid
Heara stjoerde lykwols fjouwer dagen nei de berte fan Apollo de meunsterlike slange (of draak) Pyton, dy't te Delfy libbe, om Leto te deadzjen. Apollo smeke dêrop syn healbroer Hefaistos, de godlike smid, om in pylk-en-bôge foar him te meitsjen. Doe't er dy krigen hie, jage er Pyton werom nei Delfy, dêr't er him yn in grot fûn en deade. Dy grot waard dêrnei troch ferearders fan Apollo as hillich beskôge, en it wie dêr dat it Orakel fan Delfy letter residearre. Dêrnei stjoerde Heara de reus Tityos om Leto te ferkrêftsjen. Apollo en Artemis giene de striid mei him oan, en úteinlik griep Seus yn en smiet Tityos yn 'e ûnderwrâld Tartarus, dêr't er fêstset waard oan 'e rotsflier en dêr't in pear gieren eltse dei fannijs syn lever opfrieten.
Tsjinner fan Admetus
Sa holp er de kening om it hert te winnen fan Alkestis, de dochter fan kening Pelias, en letter beprate er de skikgoadinnen om Admetus langer libje te litten as dat syn lot wie, as de kening alteast in oar fine koe om yn syn plak te stjerren. Admetus hie tocht dat syn âlden wol foar him stjerre wolle soene, mar dat bliek in misrekken te wêzen. Sadwaande wie it úteinlik Alkestis dy't syn plak ynnaam, en dêrmei namen de saken in kear dy't Admetus nea bedoeld hie. Lokkigernôch foar him wist Apollo syn healbroer Hearakles neitiid Tanatos, de dea, te twingen om Alkestis weromkeare te litten nei de wrâld fan 'e libbenen.
Frijaazjes
Behalven minneressen hie Apollo ek frijers, wêrfan't de bekendste de kreaze jonge Spartaanske prins Hyasintus wie. Hja wiene op in dei tegearre atletyk oan it oefenjen, doe't in diskus dy't troch Apollo smiten wie, troch Sefyrus, de god fan 'e westewyn (dy't jaloersk op him wie om't er sels ek in eachje op Hyasintus hie), fan koerts blazen waard sadat er Hyasintus op 'e holle rekke. De jonge prins wie op slach dea. Apollo wie suver stikken fan fertriet, en skoep ta oantins in blom dy't er nei syn minner ferneamde (de hyasint).
Opper-Eastenryk
Opper-Eastenryk (Dútsk: Oberösterreich, Beiersk: Owerésterraich) is in Eastenrykske dielsteat mei as haadstêd Linz. De dielsteat grinzget oan de dielsteaten Neder-Eastenryk, Stiermarken en Salzburg en dielt de bûtegrins mei Dútslân en Tsjechje.Opper-Eastenryk hiet oant 1918 Österreich ob der Enns en van 1938-1945 Oberdonau.
Skiednis
Nei de Beierske Súksesjekriich waard yn 1779 it eartiids ûnder Beieren fallende Innviertel neffens de bepalings fan it Fredesferdrach fan Teschen by Boppe-Eastenryk foege. Yn de Frânske Tiid waard Boppe-Eastenryk ferskillende kearen troch de Frânsen beset.
Geology
Boppe-Eastenryk foarmet it oandiel fan trije gruttere lânskippen, werfan't de grinzen fan it noarden nei it suden rinne.
South Bend (Indiana)
South Bend is in stêd in de Amerikaanske steat Indiana en hat 107.789 ynwenners. It is de 211e stêd nei ynwennertal yn de Feriene Steaten (2000).
Abdij Bronnbach
Bouwurken
It Bursariusgebou datearret fan 1742 en is fersierd mei it wapen fan abt Engelbert. It gebou tsjinne as de sit fan de behearder fan it kleaster en fan dêr út waard it kleaster bestjoerd. De oranjery waard tusken 1773 en 1775 foar de planten dy't gefoelich foar froast binne boud en de sinnefanger fan it gebou is fersierd mei in barok fresko, dat yn it ramt fan it 50-jierrich jubileum fan de doedestiidske abt Ambrosius Balbusop makke is. It is ien fan de grutste iepenloftfresko's noardlik fan de Alpen en toant allegoaryske foarstellings as in himelske kosmos oer in breedte fan 20 meter.
Fargo (Noard-Dakota)
Fargo, stichte yn 1871, is de grutste stêd (city) yn de steat Noard-Dakota yn it Midwesten fan de Feriene Steaten, en is it haadplak fan Cass County. Fargo leit oan de Red River of the North, yn de Red River Valley oan de eastgrins mei de steat Minnesota.
Ruiten Aa
Skiednis
Eartiids begûn de Ruiten Aa súdliker, yn de omkriten fan it Bargerfean yn Drinte. De boarne waard foarme troch de Zwarte Meer, in feanmar. Dy mar rûn leech nei it graven fan de Verlengde Hoogeveense Vaart. It doarp Zwartemeer ûntstie dêrnei op dat plak. De bopperin hiet de Runde. Der wiene wer plannen om de Runde fannijs op te helpen. Op it plak dêr't it rivierke Grinslân ynrint krijt er de namme Ruiten Aa. Oan de oare kant fan de ryksgrins leit Rütenbrock, dy't nei de Ruiten Aa neamd is.
De delling fan de Ruiten Aa is tige breed foar in lytse stream. Yn de lêste Iistiid streamde de Iems troch Westerwâlde. Letter hat dy rivier syn rin ferlein. De Ruiten Aa is it oerbliuwsel dêrfan. De Ruiten Aa streamt by Laudermarke de âlde delling fan dy rivier yn nei it noarden ta. Besuden Vlagtwedde spjalt de Ruiten Aa him. It eastlike part dat troch Vlagtwedde rint, hjit Veelerdiep en it westlike part hâldt de namme Ruiten Aa. Tusken Wessinghuizen en Wedde komme beide streamkes wer byïnoar. It Veelerdiep is in oerbliuwsel fan it besykjen yn de fyftjinde iuw en graaf in kanaal tusken de Iems en de Westerwâldske Aa. Dat wie ornearre foar in ferbining fan it Bisdom Múnster nei de stêd Grins om de tol by Emden te ûntrinnen.
De funksje foar de wetterôffier fan Westerwâlde fan de Ruiten Aa naam ôf nei it graven fan it Ruiten-Aa-kanaal, it Mussel-Aa-kanaal en it B.L. Tijdenskanaal tusken 1911 en 1920. Dêrby waard besuden Vlagtwedde de rin fan de Ruiten Aa ûnderbrutsen en waard it wetter oer in lieding nei it Ruiten-Aa-kanaal laat. By de ruilferkavelings nei de Twadde Wrâldkriich waard de rin fan de Ruiten Aa op in soad plakken kanalisearre. Dat waard koartlyn lykwols weromdraaid. It rivierke hat syn meanders weromkrigen.
It gea om de Ruiten Aa hinne is part fan de ekologyske haadstruktuer fan Nederlân, dêr't in soad grûn natuergebiet wurden wie. By Wollinghuizen en by Sellingen waarden de meanders werombrocht.
Benoarden Smeerling binne de natuergebieten yn behear fan Steatsboskbehear. Dêr binne ek noch inkelde rivierdunen by in âlde rin fan de Ruiten Aa.
Judas Taddéus
Sjoch ek
Judas Taddéuskleaster
Hoofdstraattsjerke (Hoogeveen)
De Hoofdstraattsjerke is in tsjerkegebou fan de PKN-gemeente yn Hoogeveen. De tsjerke stiet oan de Hoofdstraat en wurdt dêrom sa neamd.
Weilburg
Weilburg is in stêd yn de Hessyske lânkring Limburg-Weilburg yn Dútslân (Regierungsbezirk Gießen). Iuwenlang wie de stêd de residinsje fan in adelsskaai fan de Nassau's, wêrút it tsjintwurdige gruthartochlike Hûs fan Lúksemboarch stammet. Weilburg leit tusken it Westerwâld en de Taunus en is nei Limburg an der Lahn en Bad Camberg wat ynwennertal oanbelanget de grutste stêd fan de lânkring.
Antke van der Wal
Op 5 augustus 1995 sprong se in persoanlik rekôr fan 15 meter 30. Yn 2004 helle se as njoggenfâldich Frysk kampioene har 150-ste deipriis.
Yn 1906 waard se keazen ta fierljepster fan de lêste 50 jier.
The Jungle Book (film út 1967)
Plot
Mowgli, in minsklike weesjonge, wurdt yn in koer djip yn it oerwâld fan Britsk-Ynje oantroffen troch de swarte panter Bagheera, dy't him nei in wolvinne ta bringt dy't koartby jongen krigen hat. Dy bringt it minskebern grut tagelyk mei har eigen welpkes. Yn 'e ridel, dy't ûnder lieding stiet fan 'e wolf Akela, groeit Mowgli op en rekket er goed fertroud mei it libben yn it oerwâld. Tsjin 'e tiid dat er tsien jier is, makket er noch altyd diel út fan deselde wolveridel.
Op in jûn berikt de ridel it nijs dat Shere Khan, de minskeslinende Bingaalske tiger, dy't ek de âlden fan Mowgli deade hat, weromkeard is nei dit diel fan it oerwâld. Syn freonen beseffe dat Mowgli foar syn eigen feilichheid nei it minskedoarp moat. Bagheera nimt de taak op him om 'e jonge dêr te bringen. Se sette noch deselde jûns ôf, mar Mowgli sjocht de needsaak fan syn flecht net yn en is wisberet om yn it oerwâld te bliuwen. As se har foar de nacht yn in beam deljouwe, besiket de roppige tigerpyton Kaa om Mowgli te hypnotisearjen, sadat er de jonge opfrette kin, mar Bagheera stekt dêr in stokje foar.
De nachts, wylst Mowgli sliept, praat Bagheera in hoart op Baloo yn en oertsjûget him derfan dat Mowgli nea feilich wêze sil yn it oerwâld salang't Shere Khan dêr húsmannet. De oare moarns leit Baloo mei tsjinnichheid oan 'e jonge út dat it foar syn eigen goederbêst is dat er nei it minskedoarp giet. Mowgli ynterpretearret dy ommeswaai lykwols as ferrie, en naait út. Baloo set him efternei, en Bagheera freget kolonel Hathi en syn patrûlje om help by it weromfinen fan 'e jonge. Shere Khan harket it petear tusken Bagheera en Hathi lykwols ôf en komt sa oan 'e weet wat der geande is. Hy nimt him foar om Mowgli sels it earst te finen en de jonge te deadzjen en op te fretten.
Flagge fan Itaalje
De flagge fan Itaalje bestiet út trije fertikale banen. De kleuren binne grien, wyt en read. De kleuren op 'e flagge fertsjintwurdigje de kleuren fan 'e Italjaanske steat. It is ek bekend as il Tricolore, "de trijekleur".
Redbad Veenbaas
Biografy
Veenbaas wennet yn Amstelfean, en sit yn it bestjoer fan it Feitsma Fûûns fwar it Frysk.
Eef Brouwers
Evert (Eef) Brouwers (Swol, 9 maart 1939 - Eindhoven, 6 oktober 2018) wie in Nederlânsk bestjoerder, amtner, sjoernalist en nijslêzer.
Libben en wurk
Yn 1983 waard Brouwers beneamd as direkteur fan de Philips Voorlichtingsdienst, in posysje, dy't er oant 1995 besette. Fan 1995 oant en mei 2004 wie er direkteur-generaal fan de Ryksfoarljochtingstsjinst. Yn dy kwaliteit wie er foarsitter fan de Voorlichtingsraad en ek de wurdfierder fan sawol it Keninklik Hûs as fan de minister-presidint. Yn dy tiid krige er te krijen mei de opskuor om ûnder oaren Jorge Zorreguieta, prinses Mabel en prinses Margarita. Brouwers waard opfolge troch Gerard van der Wulp.
Dochter
Yn patriargale maatskippijen hawwe dochters faak minder of oare wetlike rjochten as soannen, benammen op it mêd fan it erfrjocht. Yn Jeropa wie dat bygelyks iuwenlang sa, om't it besit fan dochters yn 'e praktyk eigendom waard fan harren mannen, en dêrmei út 'e famylje rekke. Yn aadlike lagen urven sadwaande soannen frijwol alle replike guod en fral ûnreplik goed om it yn 'e famylje te hâlden, en moasten dochters, dy't meastal úthylke waarden of yn it kleaster giene, it op syn bêsten dwaan mei in jildlike talage of in som jild yn ien kear. As der lykwols gjin manlike opfolgers wiene (en in geslacht dêrtroch útstoar), urf in dochter faak wol alles; sa'nent waard in erfdochter neamd, en sokke erfdochters wiene felbegearde houlikspartners, net fanwegen harrensels, mar fanwegen it besit dat se meibrochten.
Simon Armitage
Simon Armitage CBE (folút: Simon Robert Armitage; Marsden (West Yorkshire), 26 maaie 1963) is in Britsk dichter, toanielskriuwer en romanskriuwer.
Tintsje-beamke
Sûnt 1989
De puzel waard betocht troch de Nederlanner Léon Balmaekers en waard yn 1989 foar it earst publisearre yn it Nederlânske puzelblêd Breinbrekers, ûnder de namme "Alle ballen verzamelen". Farianten op it tema tintsje-beamke binne houtkaper-beammen, finzene-sipier, bijen-blommen en it jaan fan coronafaksins.
Slottsjerke (Weilburg)
Skiednis
De tsjerke waard fan 1707 oant 1713 yn it ramt fan de werynrjochting fan de stêd nei ôfbraak fan de foargonger op it plak boud. De massive toer fan de âlde tsjerke waard yn de nijbou yntegrearre. De tsjerke krige sawol de funksje fan stedstsjerke as hoftsjerke. Oan de kant fan it Marktplatz waard it âlde stedshûs fan Weilburg yntegrearre yn de nije tsjerke, dêr't hjoed-de-dei in kafee en romtes om gear te kommen yn ûnderbrocht binne. De tsjerkeseal is in grutte fjouwerkante romte mei yn it midden fan de súdlike kant in healrûne nis mei de preekstoel fan Anton Ruprecht en it oargel fan Johann Jakob Dahm. Dêrfoar oer is de foarstelôzje.
De Raven
Struktuer
The Raven, dat út 18 kûpletten bestiet fan elk 5 lange regels en ien koartenien, wurdt gauris priizge om 'e muzikaliteit, it stylearre taalgebrûk en knaphandige rym, en de boppenatuerlike sfear dy't derfan útgiet. Poe makket yn The Raven gebrûk fan sawol einrym as yntern rym as alliteraasje. It rymskema is: abcbbb, of, as yntern rym meirekkene wurdt: aa-b-cc-cb-b-b. thumb|right|200px|In yllústraasje by it gedicht út [[1858, troch John Tenniel.]]
Fryske oersetting
De earste Fryske oersetting fan The Raven wie fan 'e hân fan dichter en oersetter Douwe Annes Tamminga (1909-2002), en ferskynde yn 1949 yn it literêr tydskrift De Tsjerne. Deselde oersetting, foarsjoen fan in ynlieding troch Freark Dam, makke yn 1984 diel út it boekje Jaarwisselingsgeschenk 1984-1985, in útjefte fan 'e Friese Pers Boekerij, en waard yn 2011, ûnder de ôfwikende titel De Ballade fan de Raven, jitris publisearre, no as ûnderdiel fan Tamminga syn Samle Fersen, útjûn troch de Stifting FLMD en de Friese Pers Boekerij. In nije Fryske oersetting fan it gedicht waard yn 2008 makke troch Redbad Veenbaas, dy't dy dat jiers publisearre yn it novimbernûmer fan it tydskrift HJIR.
Ierdappeleftigen
Yn it Cronquist-systeem (1981), dêr’t it skift pleatst wie yn de ûnderklasse Asteridae, wie de gearstalling hiel oars: NB: de planten dy’t by Cronquist de famylje Cuscutaceae foarmen binne by APG ynfoege yn de famylje Convolvulaceae, wylst de planten dy’t by Cronquist de famyljes Duckeodendraceae en Nolanaceae foarmen by APG ynfoege binne yn de familylje Solanaceae.
Suster
In suster, of mei in ferlytsingsfoarm suske, is in sibling fan it froulik geslacht yn ferhâlding ta har mei-siblings binnen in gesin. De manlike wjergader fan in suster is in broer. As it om in twilling giet, sprekt men fan twillingsusters. De relaasje tusken in suster en har mei-siblings wurdt oantsjut as de sustersteat of it susterskip, en it byhearrende eigenskipswurd is suster-, susterlik of sororaal. De term 'susterlik' (eigenskipswurdlik) of susterlikens (haadwurdlik) wurdt, los fan 'e famyljerelaasje, wol brûkt om oan te jaan dat der gjin hierargyske ferskillen binne. Guon organisaasjes dy't tige de klam lizze op gelykheid, neame harsels ek wol in susterskip (tink derom: ' de susterskip'); dat is benammen it gefal by kleasteroarders.
Tsjerke fan it Ikoan fan de Mem Gods fan it Teken (Moskou)
De tsjerke yn de Sovjet-tiid
De tsjerke bleau oan 1929 iepen foar de earetsjinst en dêrnei waard de tsjerke op 'e nij ynrochte foar in nije bestimming. Jierrenlang waard it gebou brûkt troch de keuken fan it sikehûs. Yn de eardere tsjerke, dêr't de refter fan ôfbrutsen waard en ferskillende ferdjippings en in lift yn oanbrocht wiene, wiene boppedat in ytseal en kantoren ûnderbrocht. It âlde tsjerke-ynterieur gyng folslein ferlern, mar in de jierren 1950 en 1970 fûn der in restauraasje plak oan de bûtengevels.
Daphne Odjig
Karriêre
Yn 1971 iepene Odjig yn Winnipeg in ambachtlik wurkplak en in lytse drukkerij mei de namme Odjig Indian Prints of Canada. Twa jier letter, yn 1973, stifte se mei Alex Janvier en Norval Morrisseau de Professional Native American Artists Association, dy't yn 'e folksmûle de Indian Group of Seven neamd waard. Dat wie in feriening fan Yndiaanske keunstners dy't tentoanstellings fan it wurk fan 'e leden organisearre, en hoewol't dy organisaasje net in lang libben beskern wie, wurdt Odjig tsjintwurdich mei hjirtroch beskôge as ien fan 'e grûnlizzers fan 'e moderne Yndiaanske keunstwrâld yn Kanada.
Warsingsfehn
Skiednis
Nei de gemeentlike weryndieling yn Nedersaksen op 1 jannewaris 1973 waard de gemeente Warsingsfehn mei tsien omlizzende gemeenten fúsearre ta de gemeente Moormerland. Nei in stimming krige Warsingsfehn de foarkar oer Neermoor om gemeentehaadplak te wurden. Hoewol't Warsingsfehn ien fan de jongste doarpen fan de gemeente is, is it lykwols yn de 1970-er jierren útwoeksen ta it plak mei de measte ynwenners.
Sint-Taddéuskleaster
It kleaster en de tsjerke mei de foar Armeenske tsjerken kenmerkende kegelfoarmige koepels is al fan al fan fierrens ôf te sjen.
Kamp-Lintfort
20e iuw
Yn de jierren 1970-1980 krige Kamp-Lintfort op it braaklizzende terrein en de ûnbeboude flakte dêrom hinne in folslein nije binnenstêd mei in nij gemeentehûs. Yn 1988 waard in begjin makke mei de rekonstruksje fan de barokke tún fan it Kleaster Kamp, dy't op 1 oktober 1990 ôfsletten waard.
Konstantine (Algerije)
Konstantine wie yn 2015 de Kulturele Haadstêd fan de Arabyske Wrâld
Marc Chagall Museum
De heit fan de skilder boude it ienfâldige hûs oan de Pokrovskaja-strjitte yn it begjin fan 'e 20e ieu en Marc Chagall waard dêr grutbrocht. Chagall fertelt oer dy tiid yn 'e autobiografy "Myn Libben".
Arp Kruithof
Arp Kruithof (Heerlen 10 novimber 1919 - Meppel 22 desimber 1989) wie ferbûn oan de Folkshegeskoallen yn Bakkefean en Diependaal fan 1938-1948. Wenne yn Appelskea en wie sekretaris fan it Ynstitút foar Lân en Túnboukoöperaasje yn Alkmaar sûnt 1949 en publisearre ier it koöperaasjewêzen yn Nederlân.
Talin
Talin is mei fynsten út de jonge stientiid ien fan de âldst bewenne plakken fan it hjoeddeiske Armeenje. Foar it earst wurdt der yn de 2e iuw oer de stêd Talin skreaun troch de Grykske geograaf Ptoleméus. Hy neamde it plak Talina, de fergrykske foarm fan de Armeenske namme Talin.
Trijefâldichheidtsjerke yn Nikitniki (Moskou)
Skiednis
De súdlike kapel waard wijd oan de martler Nikita en tsjinne as it plak dêr't Nikitnikov en syn famylje begroeven waard.